# КРИТЕРИИ ЗА ОЦЕНКА, ИЗИСКВАНИЯ ЗА ОФОРМЛЕНИЕ И ИЗТОЧНИЦИ ЗА САМОПОДГОТОВКА

НА ЕСЕ НА СОЦИАЛНОПОЛИТИЧЕСКА ТЕМА ЗА ПРИЕМ В ОКС „БАКАЛАВЪР“, НАПРАВЛЕНИЕ „ПОЛИТИЧЕСКИ НАУКИ“, ПОДНАПРАВЛЕНИЕ „ПОЛИТОЛОГИЯ“

# І. Критерии за оценка

* Да изразява ясно лична, оригинална и логично изразена позиция;
* Да личи, че собствената позиция се основава на информация, която е била набирана и подготвяна чрез анализ на различни източници;
* Текстът да е грамотно написан и да не е преписван (всяка работа ще бъде проверявана със съответен софтуер);
* Изготвянето на политическо есе предполага употреба на лексика, свързана с политическата наука и познаване съдържанието на основни понятия като: власт, политика, държава, демокрация, граждани, избори, партии, институции, политици и пр.;
* Тезата и аргументите в политическото есе се обосноват и подкрепят с примери от актуалната политическа практика.
* Есето предполага **експресивен стил на изложение;** емоционалните оценъчни съждения трябва да се базират на рационални аргументи.

# ІІ. Изисквания за оформление

* Обем: между 7 – 12 000 знака (една стандартна страница съдържа 1 800 знака, при шрифт Times New Roman/ 12, разредка 1,5) без титулната страница;
* Да има титулна страница с посочени: трите имена на автора; възраст; училище; населено място; електронен адрес; телефон за обратна връзка;
* Да има ясно обособена вътрешна структурира на изложение: (1) *Увод* - кратък, не повече от един абзац, в който се заявява позицията, тезата на автора или отговора на зададения въпрос; (2) *изложение –* съдържа разсъждения, аргументи, доказателства, за да се защити заявената в увода гледна точка; (3) *заключение –* в няколко изречения се представят обобщенията на автора.
* По преценка на автора в есето могат да бъдат посочени използваните източници.

# ІІІ. Източници за самоподготовка

1. *Основни термини, използвани в учебния процес, том 3, Политически науки, Издателски комплекс на УНСС*
2. Учебници от средното училище по: „Психология и логика“, „Етика и право“, „Философия“ и „Свят и личност“ и др.